CELEX: 32004D0014(01)
Language: mt
Date: 2004-07-09 00:00:00
Title: Id-Deċiżjoni tal-Bank Ċentrali Ewropew tad- 9 ta' Lulju 2004 li temenda d-Deċiżjoni BĊE/2003/15 tat- 28 ta' Novembru 2003 dwar l-approvazzjoni tal-volum ta' ħruġ ta' muniti fl-2004 (BĊE/2004/14) Test b'relevanza għaż-ŻEE.

12.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               53
            
         ID-DEĊIŻJONI TAL-BANK ĊENTRALI EWROPEW
   tad-9 ta' Lulju 2004
   li temenda d-Deċiżjoni BĊE/2003/15 tat-28 ta' Novembru 2003 dwar l-approvazzjoni tal-volum ta' ħruġ ta' muniti fl-2004
   (BĊE/2004/14)
   (Test b'rilevanza għaż-ŻEE)
   (2004/556/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jwaqqaf il-Komunità Ewropea, partikolarment l-Artiklu 106(2),
   Billi:
   
               (1)
            
            
               Sa mill-1 ta' Jannar 1999, il-Bank Ċentrali Ewropew (BĊE) kellu d-dritt esklussiv li japprova l-volum tal-muniti euro li jistgħu joħorġu l-Istati Membri li addottaw l-euro (minn issa 'l quddiem l-Istati Membri parteċipanti).
            
         
               (2)
            
            
               Skond il-kalkoli tad-domanda għall-muniti euro fl-2004 li l-Istati Membri parteċipanti ppreżentaw lill-BĊE, il-BĊE approva l-volum totali tal-muniti euro ddestinati għaċ-ċirkolazzjoni u l-muniti euro ta' kollezzjoni mhux iddestinati għaċ-ċirkolazzjoni fl-2004, fid-Deċiżjoni BĊE/2003/15 tat-28 ta' Novembru 2003, dwar l-approvazzjoni tal-volum ta' ħruġ ta' muniti fl-2004 (1).
            
         
               (3)
            
            
               Sa issa, fi Stat Membru wieħed parteċipanti l-kalkoli abbażi d-Deċiżjoni BĊE/2003/15 ma kinux biżżejjed minħabba domanda akbar milli kienet mistennija għal muniti euro fl-2004, kif ukoll minħabba żviluppi ekonomiċi mhux mistennija. B'riżultat ta' dan, dan l-Istat Membru parteċipanti issa għandu jikseb l-approvazzjoni tal-BĊE qabel ma joħroġ muniti euro addizzjonali fl-2004.
            
         
               (4)
            
            
               Fl-1 ta' Gunju 2004, il-Ministeru Taljan għall-Affarijiet Ekonomiċi u Finanzi talab lill-BĊE biex japprova żieda ta' EUR 200 miljun fil-volum tal-muniti euro ddestinati għaċ-ċirkolazzjoni li l-Italja tista' toħroġ fl-2004.
            
         
               (5)
            
            
               Il-BĊE japprova t-talba hawn fuq imsemmija għal żieda fil-volum tal-muniti euro ddestinati għaċ-ċirkolazzjoni li l-Italja tista' toħroġ fl-2004. B'riżultat ta' dan, jinħti li tinbidel it-tabella fl-Artiklu 1 tad-Deċiżjoni BĊE/2003/15,
            
         ADDOTTA DIN ID-DEĊIŻJONI:
   Artiklu 1
   It-tabella fl-Artiklu 1 tad-Deċiżjoni BĊE/2003/15 hija mibdula b'dan li gej:
   
      
                  (miljuni f'EUR)
               
            
                   
               
               
                  Il-ħruġ ta' muniti ddestinati ghaċ-ċirkolazzjoni u l-ħruġ ta' muniti ta' kollezzjoni (mhux iddestinati għaċ-ċirkolazzjoni) fl-2004
               
            
                  Il-Belġju
               
               
                  203,0 
               
            
                  Il-Ġermanja
               
               
                  1 035,0 
               
            
                  Il-Greċja
               
               
                  207,4 
               
            
                  Spanja
               
               
                  860,0 
               
            
                  Franza
               
               
                  668,9 
               
            
                  L-Irlanda
               
               
                  151,0 
               
            
                  L-Italja
               
               
                  370,8 
               
            
                  Il-Lussemburgu
               
               
                  70,0 
               
            
                  Il-Pajjiżi l-Baxxi
               
               
                  175,0 
               
            
                  L-Awstrija
               
               
                  212,0 
               
            
                  Il-Portugall
               
               
                  230,0 
               
            
                  Il-Finlandja
               
               
                  60,0 ”
               
            
   Artiklu 2
   Din id-Deċiżjoni hija indirizzata lill-Istati Membri parteċipanti.
   
      Magħmula fi Frankfurt am Main, fid-9 ta' Lulju, 2004.
      
         
            Il-President tal-BĊE
         
         Jean-Claude TRICHET
      
   
   
      (1)  ĠU L 324, tal-11.12.2003, pg. 57.